CELEX: E2014P0021
Language: mt
Date: 2014-10-22 00:00:00
Title: Azzjoni mressqa fit- 22 ta’ Ottubru 2014 mill-Awtorità ta’ Sorveljanza tal-EFTA kontra l-Islanda (Il-Kawża E-21/14)

18.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 455/15
            
         Azzjoni mressqa fit-22 ta’ Ottubru 2014 mill-Awtorità ta’ Sorveljanza tal-EFTA kontra l-Islanda
   (Il-Kawża E-21/14)
   (2014/C 455/10)
   Fit-22 ta’ Ottubru 2014 inġiebet azzjoni quddiem il-Qorti tal-EFTA kontra l-Islanda mill-Awtorità ta’ Sorveljanza tal-EFTA, irrappreżentata minn Markus Schneider u Clémence Perrin, li jaġixxu bħala Aġenti tal-Awtorità ta’ Sorveljanza tal-EFTA, Rue Belliard 35, 1040 Brussell, Belġju.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               1.
            
            
               Tiddikjara li billi naqset milli tadotta, u/jew tinnotifika lill-Awtorità ta’ Sorveljanza tal-EFTA minnufih bil-miżuri kollha meħtieġa sabiex jiġi implimentat l-Att imsemmi fil-punt 4 tal-Kapitolu IV tal-Anness II tal-Ftehim taż-Żona Ekonomika Ewropea (id-Direttiva 2010/30/KE tal-Parlament Ewropew u tal-Kunsill tad-19 ta’ Mejju 2010 dwar l-indikazzjoni permezz ta’ ttikkettar u l-informazzjoni standard tal-prodott dwar il-konsum tal-enerġija u riżorsi oħra minn prodotti marbutin mal-enerġija), kif adattat għall-Ftehim permezz tal-Protokoll 1 tiegħu, fiż-żmien preskritt, l-Islanda ma ssodisfatx l-obbligi tagħha skont l-Att u skont l-Artikolu 7 tal-Ftehim taż-ŻEE.
            
         
               2.
            
            
               Tordna lill-Islanda tħallas l-ispejjeż tal-proċedimenti.
            
         
      L-isfond legali u fattwali u l-eċċezzjonijiet miġjuba bħala sostenn:
   
   
               —
            
            
               Din l-applikazzjoni tindirizza n-nuqqas tal-Islanda li tikkonforma, sa mhux aktar tard mit-18 ta’ Frar 2014, ma’ opinjoni motivata mogħtija mill-Awtorità ta’ Sorveljanza tal-EFTA fit-18 ta’ Diċembru 2013 dwar in-nuqqas ta’ dan l-Istat li jimplimenta fl-ordinament ġuridiku nazzjonali tiegħu, id-Direttiva 2010/30/UE tal-Parlament Ewropew u tal-Kunsill tad-19 ta’ Mejju 2010 dwar l-indikazzjoni permezz ta’ ttikkettar u l-informazzjoni standard tal-prodott dwar il-konsum tal-enerġija u riżorsi oħra minn prodotti marbutin mal-enerġija (“l-Att”), kif imsemmi fil-punt 4 tal-Kapitolu IV tal-Anness II għall-Ftehim dwar iż-Żona Ekonomika Ewropea, u kif adattat għal dan il-Ftehim permezz tal-Protokoll 1 tiegħu.
            
         
               —
            
            
               L-Awtorità ta’ Sorveljanza tal-EFTA ssostni li l-Islanda ma ssodisfatx l-obbligi tagħha skont l-Artikolu 16 tal-Att u skont l-Artikolu 7 tal-Ftehim taż-ŻEE billi ma adottatx, u/jew ma nnotifikatx lill-Awtorità ta’ Sorveljanza tal-EFTA, bil-miżuri kollha meħtieġa sabiex jiġi implimentat l-Att fiż-żmien preskritt.